钦定古今图书集成/明伦汇编/氏族典/第130卷 > 陈函辉
## 钦定古今图书集成/明伦汇编/氏族典/第130卷 > 陈函辉

按《明外史朱大典传》：“陈函辉，字木叔，台州临海人。崇
祯七年进士。授靖江知县，御史左光先劾罢之。后大
计，复坐赃削籍。李自成陷京师，恸哭刑牲，誓众倡义师。会福王立，不许草泽勤王，乃已。寻起职方主事，监
军江北。事败奔归，与拥戴鲁王。王监国，擢少詹事。或
言函辉昔被计典，不宜侍左右，遂弃官归。寻复以为”
礼部右侍郎。王自台州航海，函辉从之；已而相失，哭
入云峰山，作《绝命词》十章，投水死。